Sukan Paralimpik Musim Panas 2024

Sukan Paralimpik Musim Panas 2024 (), juga dikenali sebagai Sukan Paralimpik Paris 2024, dan dijenamakan sebagai Paris 2024, ialah Sukan Paralimpik Musim Panas ke-17, acara pelbagai sukan antarabangsa sukan para yang ditadbir oleh Jawatankuasa Paralimpik Antarabangsa, yang telah diadakan di Paris, Perancis, dari 28 Ogos hingga 8 September 2024. Temasya ini menandakan kali pertama Paris menganjurkan Sukan Paralimpik Musim Panas dalam sejarahnya dan kali kedua Perancis menganjurkan Sukan Paralimpik, dengan Tignes dan Albertville bersama-sama menganjurkan Sukan Paralimpik Musim Sejuk 1992. Perancis juga menjadi tuan rumah Sukan Olimpik Musim Panas 2024.

China mengungguli jadual pingat untuk Paralimpik keenam berturut-turut, memenangi 94 emas dan 221 jumlah pingat. Great Britain menduduki tempat kedua buat kali kesepuluh, dengan 49 emas dan 124 jumlah pingat. Amerika Syarikat menduduki tempat ketiga, dengan 36 emas, dan 105 jumlah pingat. Selain itu, Mauritius, Nepal, dan Pasukan Paralimpik Pelarian memenangi pingat Paralimpik pertama mereka. Negara tuan rumah, Perancis, menduduki tempat kelapan dengan 19 emas dan 75 jumlah pingat.

 Proses pembidaan 

Sebagai persetujuan antara IOC dengan IPC, tuan rumah Sukan Olimpik 2024 juga perlu menganjurkan Sukan Paralimpik 2024. 

Lima bandaraya telah menyerahkan pencalonan mereka, tetapi Hamburg, Rom dan Budapest telah menarik diri, akhirnya tinggal hanya Paris dan Los Angeles yang membida. Oleh itu, IOC mengambil keputusan untuk melantik tuan rumah Sukan Olimpik dan Paralimpik 2024 dan 2028 pada masa yang sama semasa Mesyuarat Khas IOC yang diadakan di Lausanne, Switzerland pada 11 Julai 2017. Perbincangan antara IOC dengan suruhanjaya pembidaan Paris dan Los Angeles telah diadakan selepas keputusan tersebut dibuat."Bach Says Paris and LA Mayors Are 'Optimistic' About Agreement After Initial Discussions - GamesBids.com". gamesbids.com. 

Pada 31 Julai 2017, IOC mengumumkan Los Angeles sebagai calon tunggal untuk edisi 2028, maka Paris akan menjadi tuan rumah untuk edisi 2024. Kedua-dua keputusan ini telah diluluskan pada Sesi IOC ke-131."Paris set to host 2024 Olympics, Los Angeles to be awarded 2028 Games by IOC". ABC. Dicapai pada 1 Ogos 2017.
+Keputusan Pembidaan Sukan Olimpik dan Paralimpik 2024BandarNegaraUndiParis  PerancisSebulat Suara

 Pembangunan dan penyediaan 

 Organisasi 
Jawatankuasa Pengelola Sukan Olimpik dan Paralimpik Paris 2024 (Inggeris: Paris 2024 Organising Committee for the Olympic and Paralympic Games; Perancis: Comité d'organisation des Jeux olympiques et paralympiques d'été de 2024; Singkatan: OCOG atau COJO) ditubuhkan pada Januari 2018 untuk merancang, membiayai dan menganjurkan Sukan Olimpik dan Paralimpik 2024.Our duties. www.paris2024.org. Dicapai pada 28 Julai 2021 Jawatankuasa tersebut dipengerusi oleh Tony Estanguet, seorang pemenang emas Olimpik kanu slalom tiga kali dan ahli IOCMr Tony ESTANGUET . www.olympics.com. Dicapai pada 28 Julai 2021, manakala Etienne Thobois dilantik sebagai CEO jawatankuasa tersebut. Paris 2024 confirm Etienne Thobois as CEO IPC (21 Disember 2017). Dicapai pada 28 Julai 2021.

Lambis Konstantinidis telah dilantik sebagai Pengarah Rancangan dan Kordinasi, Hubungan CIO / IPC dan IKM bagi OCOG Paris 2024."Lambis Konstantinidis, Director of Planning and Coordination, relation CIO/IPC, on Paralympic Games" press.paris2024.org. 9 Julai 2021. Dicapai pada 7 Ogos 2021. Bagi Suruhanjaya Atlet Paris 2024 pula, Marie Bochet (para alpine skiing), Perle Bouge (lumba perahu dayung paralimpik) dan Lucas Créange (ping pong paralimpik) telah dilantik sebagai ahlinya.

Lembaga Penyampaian Sukan Olimpik (Inggeris: Olympic Games Delivery Authority; Perancis: Société de Livraison des Ouvrages Olympiques; Singkatan: SOLIDEO) merupakan sebuah organisasi sektor awam yang berperanan untuk membiayai, menyelia dan menyediakan prasarana Sukan Olimpik dan Paralimpik, terutamanya Kampung Paralimpik yang akan menjadi tempat penginapan bagi semua atlet. Société de Livraison des Ouvrages Olympiques (dalam bahasa Perancis). Dicapai pada 28 Julai 2021.2024 - Paris - SOLIDEO English_February 2019.pdf (PDF) Perpustakaan Olimpik. Dicapai pada 28 Julai 2021. Lembaga ini dipengerusi oleh Anne Hidalgo dan diarah oleh Nicolas Ferrand."SOLIDEO response to the open letter regarding the exclusion of tropical timber" ATIBT. 30 July 2021. Dicapai pada 2 Ogos 2021.

 Tempat pertandingan 

Sebanyak 22 sukan yang akan dipertandingkan di 19 lokasi, antaranya termasuklah Menara Eiffel (bola sepak buta), Champs Elysees (para triatlon, maraton, lumba basikal lebuh raya), Istana Versailles (ekuestrian) dan sebagainya."PARIS 2024 CONCEPT : SOUND STEWARDSHIP SUPPORTING SPECTACULAR GAMES" www.paris2024.org. Dicapai pada 31 Julai 2021. Tempat pertandingan bagi 18 acara sukan berada di dalam jarak radius 10 km daripada Kampung Paralimpik, tempat pertandingan bagi 90% atlet boleh dicapai dalam masa kurang daripada 30 minit daripada tempat penginapannya. Semua lokasi yang menganjurkan pertandingan semasa Sukan Paralimpik 2024 dapat dicapai dengan pengangkutan awam.

 Ketersampaian 
Setakat 2018, hanya 3% stesen metro adalah mesra pengguna kerusi roda. Selepas memenangi hak menganjur, Paris sudah berjanji bahawa kesemua laluan metro yang baharu dan sedang dibina akan menjadi mesra OKU, termasuklah Grand Paris Metro yang akan disiap bina pada tahun 2024. Kerajaan tempatan turut berhasrat untuk menjadikan 60% daripada kesemua jaringan pengangkutan di Paris mesra OKU pada tahun 2024. Cerema, sebuah institusi perancangan bandar dan mobiliti, turut diupah untuk meningkatkan ketersampaian laluan jalan kaki di Paris. 

Projek "Paris+Inclusive" turut dilaksanakan untuk meningkatkan ketersampaian dalam bandar tersebut serta menggalakkan orang kurang upaya yang lain untuk terlibat dalam bersukan dan aktif dalam komuniti mereka. Selain itu, pihak penganjur Paris 2024 turut berhasrat untuk menganjurkan acara pertama yang mendapat pengiktirafan ketersampaian sejagat daripada ISO.

Program sukarelawan yang dijalan turut dibuka kepada golongan kurang upaya untuk menyertainya. Pihak penganjur Paris 2024 mesasar agar 3,000 orang  sukarelawan (6% daripada jumlah keseluruhan) terdiri daripada orang kurang upaya. Latihan sukarelawan juga boleh disertai oleh individu yang mempunyai kecacatan penglihatan dan pendengaran. Lokasi latihan bersemuka juga boleh dicapai oleh individu yang mempunyai masalah mobiliti.

 Pendapat awam 
Sebuah kajian yang dilakukan oleh Institut Pendapat Awam Perancis (IFOP) menyatakan bahawa 90% rakyat Perancis menyokong penganjuran Sukan Paralimpik Musim Panas yang pertama di negara tersebut.Press Release - 90% of people in France support the plan to organise the country’s first Summer Paralympic Games (siaran akhbar). 14 September 2021. paris2024.org. Dicapai pada 15 Oktober 2021. Demi meningkatkan kesedaran awam terhadap sukan dalam Sukan Paralimpik, pihak penganjur Paris 2024 telah memohon kepada Unicode agar emoji bagi sukan Paralimpik diwujudkan. Pada masa yang sama, Perancis juga ingin meneladani kejayaan London dalam menganjurkan Sukan Paralimpik 2012 dan cara yang mereka ambil untuk meningkatkan kesedaran awam.

 Pemasaran 

 Logo 
Logo Paris 2024 telah diumumkan pada 21 Oktober 2019 di Grand Rex, panggung wayang yang terbesar di Eropah.Rowbottom, Mike. "Paris 2024 unveil new shared Olympic and Paralympic Games emblem". www.insidethegames.biz (21 Oktober 2019). Dicapai pada 29 Julai 2021.Grogan, Jean. "THE STORY BEHIND THE PARIS 2024 OLYMPICS LOGO" Creative Review. 4 November 2019. Dicapai pada 29 Julai 2021 Buat kali yang pertama, logo yang sama digunakan untuk Sukan Olimpik dan Sukan Paralimpik, hal ini melambangkan kedua-dua temasya sukan ini adalah satu projek yang sama dan mempunyai cita-cita yang sama.Design. www.paris2024.org. Dicapai pada 29 Julai 2021 Perkataan "Paralympic Games" juga tidak wujud di bawah logo Paris 2024, dan digantikan dengan logo Paralimpik yang terletak di bawah logo tersebut.Houston, Michael. "Beijing 2022 update Winter Paralympics emblem" Inside the Games. 9 September 2020. Dicapai pada 11 Ogos 2021.Thibaud Genevois Franchi. THE PARIS 2024 OLYMPICS LOGO DIVIDES OPINION pixartprinting.co.uk. 16 September 2020. Dicapai pada 27 Ogos 2021. 

Logo tersebut berbentuk bulatan, seperti sebuah pingat emas, dan ilustrasi rambut serta bibir yang berwarna emas dalam logo tersebut menampilkan raut wajah Marianne, personifikasi kebangsaan Perancis. Api Olimpik dan Paralimpik juga boleh dinampak di ruang negatif rambut Marianne. Marianne turut merupakan ikon kebebasan semasa zaman Revolusi Perancis 1789 dan kini sudah menjadi simbol Perancis yang biasa didapati di mana-mana sahaja di seluruh negara tersebut.A SINGLE EMBLEM FOR PARIS 2024 paris2024.org. Dicapai pada 22 Ogos 2021.

Penekanan kepada wajah manusia juga menyampaikan mesej bahawa "manusia" merupakan fokus utama edisi Sukan Olimpik dan Paralimpik ini. Logo ini direka bentuk oleh syarikat Royalties Eco-Branding.Williams, Eliza. "Trends of 2019: Branding and logos". Creative Review. 3 Disember 2019. Dicapai pada 30 Julai 2021. 

Logo ini telah dikritik oleh orang ramai kerana reka bentuknya serupa dengan logo aplikasi memikat isteri atau salon rambut,Chik, Razak. "Citius Altius Fortius - Logo Olimpik Paris 2024 tak ubah aplikasi memikat isteri". Astro Awani. 24 Oktober 2019. Dicapai pada 30 Julai 2021."Olympic flame or dating ad? Paris 2024 logo divides opinion". BBC. 22 Oktober 2019. Dicapai pada 26 Mac 2020. ada netizen pula mengibaratkannya dengan meme Karen yang merebak di media sosial atau gaya rambut seseorang selebriti.Ibrahim, Samantha. "Paris 2024 Olympics logo roasted for looking like a ‘Karen’" New York Post. 29 Julai 2021. Dicapai pada 30 Julai 2021. Walaupun demikian, sebuah kajian mengatakan bahawa sebanyak 83% penduduk Paris yang menggemari reka bentuk logo ini.O’Kane, Patrick."French public approve Paris 2024 emblem despite social media mockery" Inside the Games. 24 Oktober 2019. Dicapai pada 30 Julai 2021.

 Tipografi dan warna 
Tipografi Paris 2024 juga mendapat inspirasi daripada gaya fon Art Deco dan ketebalannya boleh diubah suai mengikut keperluan. Reka bentuknya juga bersifat mesra alam kerana aksara-aksaranya disusun secara rapat untuk menjimat kertas dan dakwat."Paris 2024 - Ecobranding" Ecobranding. Dicapai pada 30 Julai 2021 Selain itu, fail fon tersebut juga lebih menjimatkan penggunaan tenaga elektrik walaupun mempunyai pelbagai variasi.

Dari segi penggunaan warna pula, warna hitam telah digunakan sebagai warna utama dan warna latar belakang dalam media digital untuk menjimatkan penggunaan tenaga elektrik, manakala warna putih dijadikan sebagai warna dominan dalam media cetak untuk menjimatkan penggunaan dakwat.Design. www.paris2024.org. Dicapai pada 29 Julai 2021

 Warna utama: 
 Warna sekunder: 

 Temasya 
 Sukan 
Pada 22 November 2017, lapan sukan dan tiga disiplin sukan telah memohon untuk dimasukkan ke dalam program Sukan Paralimpik 2024. Persekutuan bagi bola sepak 7 sebelah, bola sepak powerchair, golf, luncur air, gusti tangan, karate, para sukan tarian dan melayar telah memohon agar sukan mereka dijadikan sebagai acara Sukan Paralimpik. Selain itu, IPC juga menerima pemohonan agar bola keranjang 3x3, poomsae dan para trap shooting dipertandingkan dalam Paris 2024. Pada 2018, IPC mengumumkan bahawa hanya bola sepak 7 sebelah layak ke peringkat akhir. Pada 25 Januari 2019,  IPC telah membuat keputusan yang terakhir dan mengumumkan bahawa program sukan bagi Paris 2024 akan kekal sama dengan program sukan Tokyo 2020.

Pada 31 Januari 2020, IPC mengumumkan bahawa bola keranjang kerusi roda tidak akan dimasukkan ke program acara Paris 2024. Hal ini adalah kerana Persekutan Bola Keranjang Kerusi Roda Antarabangsa tidak mengikuti Kod Klasifikasi Atlet yang ditetapkan oleh IPC. Namun, sukan tersebut boleh dimasukkan semula sekiranya persekutuan tersebut mengikut Kod Klasifikasi yang telah ditetapkan. Pada September 2021, kelulusan bersyarat telah diberikan oleh IPC kepada sukan tersebut agar dimasukkan semula ke Sukan Paralimpik 2024.

Dengan ini, jumlah acara yang dipertandingkan dalam Paris 2024 akan menjadi 549 acara dalam 22 disiplin, yakni 10 lebih banyak acara berbanding dengan Tokyo 2020. Terdapat 271 acara untuk atlet lelaki, 235 acara untuk atlet perempuan dan 43 acara terbuka atau campuran. Sekurang-kurangnya 1,859 atlet perempuan akan bertanding dalam temasya ini, bilangan ini adalah dua kali ganda bilangan atlet perempuan dalam Sydney 2000 (yang hanya mempunyai 990 atlet perempuan). Bilangan ini bakal meningkat kerana masih ada 359 slot untuk acara campuran.

Program Sukan Olimpik Musim Panas 202417px Memanah (9)
17px Olahraga (164)
17px Badminton (16)
17px Boccia (11)
17px Lumba basikal (51)
 20px Lebuh raya (34)
 20px Trek (17)

17px Ekuestrian (11)
17px Bola sepak 5 sebelah (1)
17px Goalball (2)
17px Judo (16)
17px Para kanu (10) 
17px Para Triatlon (11)
17px Powerlifting (20)

17px Lumba dayung (5)
17px Menembak (13)
17px Bola tampar duduk (2)
17px Renang (141)
17px Ping pong (31)
17px Taekwondo (10)

17px Bola keranjang kerusi roda (2)
17px Lawan pedang kerusi roda (16)
17px Ragbi kerusi roda (1)
17px Tenis kerusi roda (6)

 Takwim 

 Jadual pingat 

 Penyertaan 
Berikut adalah senarai Jawatankuasa Paralimpik Kebangsaan yang mempunyai sekurang-kurangnya seorang atlet yang telah layak ke Paralimpik 2024.
Eritrea, Kiribati dan Kosovo dijangka membuat penampilan sulung Sukan Paralimpik mereka pada perlawanan ini.

NPC yang kembali ke Sukan Paralimpik selepas ketiadaan termasuk Bangladesh (2008). Kepulauan Solomon, Vanuatu (2012). Timor-Leste, Macau, Myanmar dan Tonga, Trinidad dan Tobago, Turkmenistan (2016).

 Jawatankuasa Paralimpik Kebangsaan yang menyertai 














































  (tuan rumah)


























































































































 Penyiaran 
  Malaysia - Radio Televisyen MalaysiaParalimpik Paris 2024 : Senarai Atlet Malaysia, Jenis Sukan, Info Siaran Langsung (Live Streaming) 
 - Mediacorp
  - Channel 4
  - NHK
 Eropah - Infront

 Lihat juga 

 Sukan Olimpik Musim Panas 2024

 Nota 

 Rujukan 

 Pautan luar 
 Halaman Utama Rasmi Paris 2024

Kategori:Sukan Paralimpik
Kategori:Sukan Paralimpik Musim Panas 2024